Tale-mot-pelsdyroppdrett

Stopp pelsdyroppdrett og dyreforsøk

**Mink og rev med blodig pels, utrevne øyne, knekte ben, avbitte ører og rastløs vandring i burene.** Mattilsynet avdekker forferdelige tilstander på norske pelsdyrfarmer. Fortvilte og redde dyr som spiser hverandres ben og etterlater store, dype, blodige og betente sår. På pelsdyrfarmene lukter det forråtnelse, infeksjon og avføring, og man kan høre fortvilte skrik og krafsing på nettingburene. En rev løper meningsløst rundt og rundt i det trange buret sitt. Dyrene utvikler tvangshandlinger på grunnlag av mangel på naturlig stimuli, frykt for mennesker og sult. Det er noe alvorlig feil her, dere ser det – ikke sant?

Har vi rett til å la dyr leve under elendige forhold? Har vi rett til å hindre ville dyr i å få utløp for sine naturlige instinkter?
 * Har vi rett til å holde ville dyr i fangenskap? **

La oss heller snu på det: Hva hvis det var //du// som måtte gå sulten, i din egen avføring og uten å ha følt fast grunn under bena? Hva hvis det var //du// som ikke hadde muligheten til å være fri til å gjøre som du selv ville?
 * Hva hvis det var //du// som måtte tilbringe livet ditt i et lite bur? **


 * Er dette rettferdig i dine øyne? **

Når //du// går i butikken og kjøper hårsjampo, mascara eller en velluktende såpe; tenker du da på at det er mange dyr som har lidd og gått gjennom en smertefull død for at du skal kunne sminke deg eller vaske hendene dine? Tenker du på det? Tenker du over at når pelsen er klippet opp eller farget at det faktisk har vært små uskyldige rever, minker eller kaniner som har lidd i nettingbur og gått hvileløst rundt i ring? Tenker du på det?

//Det kreves hele 20 reveliv for å lage én pelskåpe//. **Dette resulterer i at det hvert år blir slaktet hele 600 000 mink og 185 000 rev i norsk pelsdyroppdrett.** Dette foregår på de 345 pelsdyrfarmene som finnes i Norge i dag. Vi mener at steinaldernasjonen Norge må følge våre naboland, og forby pelsdyroppdrett. I Sverige, Danmark, Østerrike og Sveits er all pelsdyroppdrett forbudt ved lov.

Skattebetalerne – altså du og jeg - gir hvert år 50 millioner i støtte til mishandling av uskyldige dyr - pelsdyrnæringen er subsidiert dyremishandling! Men staten gir ikke en krone til å utvikle alternative metoder. Bruk skattepengene noe mer nyttig. For eksempel til omstillingsmidler for de som jobber på pelsdyrfarmene sånn at de kan få noe bedre å gjøre. **Vi trenger ikke pelsdyrnæring i Norge!** Pelsdyrnæringen gir færre arbeidsplasser enn en middels bedrift. De 345 pelsdyrfarmene som er i Norge i dag drives kun på deltid, så pelsdyrnæringen har ingen betydning lenger for norsk distriktspolitikk Bruk pengene til å skape mer dyrevennlige landbruk eller til og med til å skape et dyrepoliti her i Norge.

Enkelte mener at de ikke holder varmen på de kaldeste vinterdagene hvis de ikke bruker pels, og bruker dette som et argument for pelsdyroppdrett. //Men nyere forskning viser at syntetiske stoffer egner seg bedre mot ekstrem kulde.// Våre nasjonale polfarere sverger til fleece og boblestoffer, siden dette holder mye bedre på varmen.

//Dyr skal ikke defineres som “ting”, men ha de samme grunnleggende rettigheter som oss mennesker.// De har den samme evnen til å føle smerte fysisk og mentalt. Vi kan ikke godta et samfunn der dyr undertrykkes, og vi i dyrebeskyttelsen er dyrenes stemmer, nettopp fordi de trenger å bli hørt. Vi trenger flere som protesterer når dyr utsettes for urett. Vi trenger flere som er villige til å strekke ut en hånd.